wickkiey/tamil-wikipedia-chunked huggingface dataset:
# பாகமண்டலா

## யாத்ரீக மையம் - பாகண்டேசுவரர் கோயில்

காவிரியின் பிறப்பிடமான தலைக்காவிரிச் செல்வதற்கு முன் யாத்ரீகர்கள் திரிவேணி சங்மத்தில் நீராடி தங்கள் மூதாதையர்களுக்கு சடங்குகளைச் செய்வது பொதுவான வழக்கம். பாகண்டேசுவரர் என்ற பெயரில் சிவன் கோவில் இந்த இடத்தில் அமைந்துள்ளது. அக்டோபர் 17 அல்லது 18 ஆம் தேதிகளில் வரும் துலா சங்கரமணாவின் போது, யாத்ரீகர்கள் இங்கு அதிக எண்ணிக்கையில் கூடுகிறார்கள்.
# பாகமண்டலா

## மூன்று ஆறுகளின் சந்திப்பு

திரிவேணி சங்கமத்திலிருந்து சிறிது தொலைவில், பாகண்டேசுவரர் கோயில் என்று அழைக்கப்படும் ஒரு பிரபலமான கோயில் உள்ளது. இங்கு சிவன், சுப்பிரமணியன் மற்றும் கணபதி ஆகியவற்றின் புனிதச் சிலைகள் நிறுவப்பட்டுள்ளன. இந்த இடம் பாகண்டேசுவரர் சேத்திரம் என்றும் அழைக்கப்படுகிறது. இதிலிருந்து பாகமண்டலா என்ற பெயர் பெறப்பட்டது. இந்த பகுதியில் உள்ள கோயில்கள் கரவாலி (மேற்கு கடற்கரை) பாணியில் கட்டப்பட்டுள்ளன.
# பாகமண்டலா

## பாடி கோயில்

பாகமண்டலாவிலிருந்து சிறிது தூரத்தில் பாடியில் ஒரு கோயில் உள்ளது, இது இகுத்தாப் என்றா தெய்வத்தைக் கொண்டுள்ளது. மேலும், பல அரேபாசை மக்களால் மிகவும் புனிதமான ஆலயமாக கருதப்படுகிறது.
# பாகமண்டலா

## அய்யங்கேரி கோயில்

அய்யங்கேரியில் மேலும் ஒரு கோயில் உள்ளது, அதில் "சின்னதப்பா" என்று பெயரிடப்பட்டுள்ளது. இது கிருட்டிணருக்கு அர்பணிக்கப்பட்டுள்ளது. கிராம மக்கள் இதைதுகிறார்கள். பிப்ரவரி அல்லது மார்ச் மாதத்தில் வருடத்திற்கு ஒரு முறை ஒரு திருவிழா நடைபெறுகிறது. அப்போது கோயிலிலிருந்து "தங்க புல்லாங்குழல்" வெளியே கொண்டு வரப்படும்.
# பாகமண்டலா

## தாவூர் மலை

தாவூர் மலை என்பது பாகமண்டலா மற்றும் கொப்பட்டியைக் கண்டும் காணாத ஒரு சிகரமாகும். இவை இரண்டும் சோலைக்காடுகளுக்குள் மலையேற்ற வழிகளாக செயல்படுகின்றன.
# பாகமண்டலா

## காலநிலை

கோப்பன் காலநிலை வகைப்பாட்டின் கீழ் பாகமண்டலா வெப்பமண்டல பருவமழை காலநிலையை கொண்டுள்ளது.
# ஆதித்யா சோப்ரா

**ஆதித்யா சோப்ரா** ஒரு இந்திய திரைப்பட தயாரிப்பாளர் . இவர் சில இந்தித் திரைப்படங்களை இயக்கியுள்ளார். இவர் இந்திய திரைப்பட தயாரிப்பு நிறுவனமான யஷ் ராஜ் பிலிமிஸ் நிறுவனத்தின் தற்போதைய தலைவராகவும் உள்ளார்.இவர் இந்திய திரைப்பட துறையில் செல்வாக்கு மிகுத்த நபராக கருதபடுகிறார்.
# ஆதித்யா சோப்ரா

## தனிப்பட்ட வாழ்க்கை

ஆதித்யா சோப்ரா மறைந்த திரைப்படத் தயாரிப்பாளர் யஷ் சோப்ரா மற்றும் பமீலா சோப்ரா ஆகியோரின் முத்த மகனாக 21 மே 1971 இல் பிறந்தார்.இவர் தனது கல்வி படிப்பை பம்பாய் பள்ளியில் பயின்றார்.இவரது முதல் மனைவி பயல் கன்னாவை 2009 இல் விவாகரத்து செய்தார்.21 ஏப்ரல் 2014 அன்று, இத்தாலியில் நடந்த ஒரு தனியார் திருமண விழாவில் நடிகை ராணி முகர்ஜியை மணந்தார்.இவர்களுக்கு ஆதிரா சோப்ரா என்ற குழந்தை உள்ளது.
# இந்தியா அரசால் தடைசெய்யப்பட்ட அமைப்புகள் பட்டியல்

இந்திய உள்துறை அமைச்சகத்தால் சட்டவிரோத நடவடிக்கைகள் (தடுப்பு) சட்டத்தின் கீழ் பயங்கரவாத தடைசெய்யப்பட்ட அமைப்புகள்.
# இந்தியா அரசால் தடைசெய்யப்பட்ட அமைப்புகள் பட்டியல்

## பட்டியல்

01 மார்ச் 2020 வரை தடைசெய்யப்பட்ட அமைப்புகள்:  
1. பாபர் கால்சா
1. காலிஸ்தான் அதிரடிப்படை
1. காலிஸ்தான் ஜிந்தாபாத் படை
1. பன்னாட்டு சீக்கிய இளைஞர் கூட்டமைப்பு
1. திரிபுரா புலிப்படை
1. திரிபுரா தேசிய விடுதலை முன்னணி
1. தமிழீழ விடுதலைப் புலிகள்
1. இந்தியாவின் மாணவர்களின் இஸ்லாமிய இயக்கம்
1. தீந்தர் அஞ்சுமான்
1. லஷ்கர்-ஏ-தொய்பா
1. ஜெய்ஸ்-இ-முகமது / தக்ரிக்-இ-ஃபுர்கான்
1. ஹர்கத்-உல்-முஜாகிதீன்
1. ஹிஸ்புல் முஜாகிதீன்
1. அல்-பதர் (ஜம்மு மற்றும் காஷ்மீர்)
1. அசாம் ஐக்கிய விடுதலை முன்னணி
1. தேசிய ஜனநாயக முன்னணி போரோலாது
1. மக்கள் விடுதலை இராணுவம் மணிப்பூர்
1. ஐக்கிய தேசிய விடுதலை முன்னணி
1. பாப்புலர் பிரண்ட் ஆப் இந்தியா
1. இசுலாமிய அரசு, கொராசான்
1. தமிழ்த் தேசிய மீட்புப் படை
# பெலவாடி

**பெலவாடி** (Belavadi) என்ற கிராமம், இந்தியாவின் கர்நாடகாவின் சிக்மகளூர் நகரத்திலிருந்து சுமார் 29 கி.மீ. தூரத்திலும் ஹளேபீடுவிலிருந்து 12 கி.மீ தொலைவிலும் அமைந்துள்ளது. இந்த இடம் மகாபாரத காலத்தைச் சேர்ந்த ஏகசக்ர நகரம் என்றும் கருதப்படுகிறது. மேலும், போசளர் கட்டிடக்கலையின் வீரநாராயணர் கோயிலுக்கும் இந்த ஊர் பெயர் பெற்றது.
# பெலவாடி

## விளக்கம்

வீமன் பகாசுரனைக் கொன்றதை நினைவு கூர்ந்து ஆண்டுதோறும் கிராம மக்களால் பாண்டி-பனா என்ற திருவிழா இங்கு கொண்டாடப்படுகிறது. ஒரு உள்ளூர் தலைவரான தனகராயர் என்பவருக்குச் சொந்தமான ஒரு பெரிய குளம் ஒன்று உள்ளது. அதன் கரையில் ஒரு கோயிலும் கட்டப்பட்டுள்ளது. இது முதலில் ஒரு சமண மையமாக இருந்தது. பின்னர் இரண்டாம் கிருஷ்ணராச உடையார் இந்த கிராமத்தை சிருங்கேரி சாரதா மடத்திற்கு தானமாக வழங்கினார்.
# பெலவாடி

## வீரநாராயணர் கோயில்

வீரநாராயணர் கோயில் தனித்துவமான போசளர் நினைவுச்சின்னங்களில் ஒன்றாகும். போசளர் கோயில் திரிகூட வடிவத்தில் உள்ளது. மேலும், அந்த கிராம மையத்தில் அமைந்துள்ளது. யோக நரசிம்மர் மற்றும் கோலாலு கோபாலனுடன் வீரநாராயணரும் இங்கு பிரதான தெய்வமாகும். இந்தியாவின் தொல்பொருள் துறையின் ஆய்வுகளின்படி இந்த கோலாலு கோபாலன் இந்தியாவில் ஒரு அழகான சிலையாகும். மார்ச் 23 அன்று (இரவும் பகலும் தலா 12 மணிநேரம் இருக்கும்போது) ஒவ்வொரு ஆண்டும் சூரிய ஒளி நேரடியாக வீரநாராயணர் கோயிலின் கருவறைக்குள் நுழைகிறது.  
ஒரு கணபதி கோயிலும் இங்குள்ளது. இங்கு பிரதான தெய்வம் ஹட்டடா (எறும்பு மலை) கணபதி, உத்தபவ கணபதி மற்றும் வரத (வரம்) கணபதி என அழைக்கப்படுகிறார். இந்த கோயில் சிருங்கேரி மடத்தால் பராமரிக்கப்பட்டு வருகிறது. மேலும் மாணவர்களுக்கு இலவச மதிய உணவும் வழங்கப்படுகிறது. இந்த கோயிலுக்கு அருகில் சங்கரேசுவரருக்கு மற்றொரு கோயில் உள்ளது. பாழடைந்த பசவேசுவரர் கோயில் சமீபத்தில் புனரமைக்கப்பட்டது. பெலவாடியின் மற்ற கோயில்கள் பீர்தேவுரு, கரியம்மா மற்றும் பிண்டிகம்மா.
# மனதோ பழ வௌவால்

| <div>பாதுகாப்பு நிலை</div> |  |
| --- | --- |
| <div>  
அழிவாய்ப்பு இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி | முதுகெலும்பி |
| வகுப்பு | பாலூட்டிகள் |
| வரிசை | கைரோப்பிடிரா |
| குடும்பம் | டெரொபொடிடே |
| பேரினம் | *போனிய* |
| சிற்றினம் | <div>***B.&nbsp;பைடென்சு***</div> |
| **<span>*போனிய பைடென்சு*</span>**  
<div>ஜென்டிங், 1879</div> |  |
| - |  |
| மனதோ பழ வௌவால் வாழிட சரகம் | } |  
**மனதோ பழ வௌவால்** என்பதன் விலங்கியல் பெயர் *போனிய பைடென்சு* என்பதாகும். இது பெரிய வௌவால் வகையில் டெரோபோடிடே குடும்பத்தினைச் சார்ந்ததாகும்.  
இது இந்தோனேசியா<nowiki/>வின் சுலவேசி தீவு உட்பட வட சுலவேசி மாகாணத்தில் மட்டுமே காணப்படக்கூடியது. ).
# இராமு (குரங்கு)

**இராமு** (**Ramu)** என்பது இந்திய மாநிலமான ஒரிசாவின் பாலேஸ்வர் மாவட்டத்தில் வசிக்கும் குரங்கு. மத நல்லிணக்கத்தைச் சீர்குலைத்த குற்றச்சாட்டின் பேரில் ஒரிசாவில் உள்ள ரெமுனா காவல் நிலையத்தில் 5 ஆண்டுகளாக இந்த குரங்கு சிறை வைக்கப்பட்டிருந்தது.
# இராமு (குரங்கு)

## கைது

ஜெகநாத்பூர் கிராமத்தில் பல குழந்தைகளைத் தாக்கி கடித்தபோது இராமுவுக்கு மூன்று வயதாக இருந்தது. இராமுவால் தாக்கப்பட்ட குழந்தைகள் இந்து சமூகத்தைச் சேர்ந்தவர்களாகவும் இராமுவினை வளத்தவர் முஸ்லீம் குடும்பத்தினைச் சார்ந்தவராக இருந்தார். இது கலவரம் ஏற்படக் காரணமாக அமைந்தது. இந்த சம்பவத்திற்குப் பின்னர் இராமுவினைக் கைது செய்ய உள்ளூர் காவல்துறையினர் முடிவு செய்தனர். சில காலத்திற்குப்பின் விடுதலையானதும், இராமு மீண்டும் குழந்தைகளைக் கடிக்க ஆரம்பித்தது. இதனால் காவல்துறையினர் மக்களின் நன்மைக்காக மீண்டும் சிறையில் அடைக்க முடிவு செய்தனர்.
# இராமு (குரங்கு)

## விடுதலை

இந்திய வனவிலங்கு விதிகளின் கீழ், இராமு போன்ற ரீசஸ் மாகேக் குரங்குகளைச் சிறையிலடைக்க இயலாது, ஏனெனில் இது அட்டவணை II ஆபத்தான உயிரினங்கள் வகையினைச் சார்ந்தது. இத்தகைய அட்டவணை உயிரினங்களைச் செல்லப்பிராணிகளாகவோ அல்லது கூண்டுகளில் அடைக்கவோ முடியாது. எனவே மாநில வனத்துறை நடவடிக்கை எடுக்க வேண்டும் என்று வனவிலங்கு ஆர்வலர்கள் கோரினர். காவல்துறையினர் இராமுவிற்கு வழக்கமான உணவைக் கொடுத்து நன்றாக நடத்தியதாகக் கூறுகின்றனர். ரெமுனா காவல் நிலையத்தின் பொறுப்பாளரான நிரஞ்சன் குமார் திர் ”இராமுக்கு வழக்கமான குளியல், நாள் ஒன்றுக்கு நான்கு முறை உணவளிப்பதாகத் தெரிவித்தார். ஆர்வலர்களின் போராட்டம் உலகளாவிய கவனத்தை ஈர்த்தது. இதனைத் தொடர்ந்து காவல்துறையினர் அக்டோபர் 18, 2006 அன்று குரங்கை விடுவித்து, வனவிலங்கு அதிகாரிகளிடம் ஒப்படைத்தனர்.
# அமாயா

**அமாயா** என்பது இலங்கை நாட்டுத் தமிழ் மொழித் திகில் நாடகத் தொடர் ஆகும். இந்த தொடர் 19 செப்டம்பர் 2020 ஆம் ஆண்டு முதல் ஒவ்வொரு சனி மற்றும் ஞாயிறு இரவு 7:30 மணிக்கு சக்தி தொலைக்காட்சியில் ஒளிபரப்பாகிறது. இந்த தொடரை 'ச. பாலா' என்பவர் இயக்க, மிதுஷா, ஜோனி, கௌசி ராஜ், பூஜா, சந்தா, சந்திரசேகரன், கிறிஸ்டினான போன்ற பலர் நடித்துள்ளார்கள்.  
இந்த தொடரின் கதை கரு ஆதி என்ற இளைஞனை சுற்றி அடுத்தடுத்து நடக்கும் கொலை சம்பவங்களும் அதன் பின்னணியில் நடக்கும் அமானுஸ்ய சம்பவங்களையும் பற்றியது. அவன் பல சவால்களை எதிர்கொண்டு உண்மையை எப்படி கண்டுபிடித்தான் என்பது தான் கதை.
# கிழக்கு துருக்கிஸ்தான்

**சீனாவின் தன்னாட்சி மாகாணமான சிஞ்சியாங்கின் (சிவப்பு நிறம்) பரந்துபட்ட பயன்பாட்டிற்கு **கிழக்கு துருக்கிஸ்தான்** என்றழைக்கப்படுகிறது.**  
| 24,870,000 (2018 est.) |
| --- |  
**கிழக்கு துருக்கிஸ்தான்** (**East Turkestan**, also **East Turkistan**) கிபி 18-ஆம் நூற்றாண்டு முதல் சீன மக்களின் ஹான் வம்ச ஆட்சியில் இருந்து வருகிறது. இதனை சீனாவின் துருக்கிஸ்தான் என்றும் அழைப்பர். தற்போது கிழக்கு துருக்கிஸ்தான் பரப்பு, சீனாவின் வடமேற்கில் அமைந்த கிழக்கு துருக்கிஸ்தான், சீனாவின் சிஞ்சியாங் தன்னாட்சி மாகாணம் என்று அழைக்கப்படுகிறது. இதன் தலைநகரம் உரும்கி ஆகும். இதன் பரப்பளவு ஆகும். கிழக்கு துருக்கிஸ்தானின் மக்கள் தொகை 2,48,70,000 (இரண்டு கோடியே நாற்பத்தி எட்டு லட்சத்தி எழுபதாயிரம்) ஆகும். கிழக்கு துருக்கிஸ்தானில் உய்குர் மக்கள் 45.84%, ஹான் சீனர்கள் 40.48%, கசக்குகள் 6.50%, ஊய் மக்கள் 4.51%, பிற சீனப் பழங்குடிகள் 2.67% வாழ்கின்றனர். கிழக்கு துருக்கிஸ்தானில் உய்குர் மொழி, சீன மொழி, கசக் மொழி, கிர்கிஸ்தானிய மொழி, ஒயிரட் மொழி, மங்கோலிய மொழிகள் பேசப்படுகிறது. சீனர்களின் ஆதிக்கத்தில் அரசியல், சமூக, சமய ரீதியாக துன்புறும் கிழக்கு துருக்கிஸ்தானின் உய்குர் மக்கள் ஐக்கிய அமெரிக்கா நாட்டின் தலைநகரான வாசிங்டன் டி சியில் செப்டம்பர் 2004-இல் நாடு கடந்த அரசை நிறுவியுள்ளனர். 11 பிப்ரவரி 1991 முதல் பிரதிநிதித்துவம் அற்ற அரசுகள் மற்றும் மக்கள் அமைப்பில் உறுப்பினராகவும் உள்ளது. இப்பகுதியில் சீன இன மக்களை குடியமர்த்தப்பட்டதால், உய்குர் மக்களின் ஆதிக்கம் குறைந்து போனது. சீன மக்கள் குடியரசு இப்பகுதியை கிழ்க்கு துருக்கிஸ்தான் எனக்குறிப்பிடுவதை விரும்புவதில்லை.  
இப்பகுதியை 12 நவம்பர் 1933 முதல் 16 ஏப்ரல் 1934 **முதலாம் கிழக்கு துருக்கிஸ்தான் குடியரசு** நிர்வாகம் செய்தது. பின்னர் 12 நவம்பர் 1944 முதல் 22 டிசம்பர் 1949 முடிய **இரண்டாம் கிழக்கு துருக்கிஸ்தான் குடியரசு** ஆட்சி செய்ததது. பிரதிநிதித்துவம் அற்ற அரசுகள் மற்றும் மக்கள் அமைப்பின் நிறுவன உறுப்பினர்களில் ஒன்று கிழக்கு துருக்கிஸ்தான் ஆகும். கிழக்கு துருக்கிஸ்தானின் உலக உய்குர் பேரரவையானது, பிரதிநிதித்துவம் அற்ற அரசுகள் மற்றும் மக்கள் அமைப்பில் உறுப்பினராக உள்ளது.
# ஆனைமுடி சோலை தேசியப் பூங்கா

**ஆனைமுடி சோலை தேசியப் பூங்கா** ( மலையாளம் : ആനമുടി ഷോല ദേശീയ ഉദ്യാനം) என்பது தென்னிந்தியாவின் கேரள மாநிலத்தின், இடுக்கி மாவட்டத்தில், மேற்குத் தொடர்ச்சி மலையில் அமைந்துள்ள ஒரு பாதுகாக்கப்பட்ட பகுதி ஆகும். இது மன்னவன் சோலை, இடிவாரா சோலை, புல்லரடி சோலை ஆகியவற்றைக் கொண்டது. இதன் மொத்த பரப்பளவு சுமார் 7.5&nbsp;km². இந்த புதிய பூங்கா குறித்த வரைவு அறிவிப்பு 21 நவம்பர் 2003 அன்று வெளியிடப்பட்டது.  
இந்தப் பூங்காவையும் அருகிலுள்ள மதிகெட்டான் சோலை தேசியப் பூங்கா, எரவிகுளம் தேசிய பூங்கா, பாம்பாடும் சோலை தேசியப் பூங்கா, சின்னார் கானுயிர்க் காப்பகம், குறிஞ்சி மலை சரணாலயம் ஆகியவற்றையும் சேர்த்து மூணார் வனவிலங்கு கோட்டம் நிர்வகிக்கிறது. எரவிக்குளம் தேசியப் பூங்கா உட்பட மேற்குத் தொடர்ச்சி மலைகள், ஆனைமலை துணை கிளஸ்டர் ஆகியவை யுனெஸ்கோ உலக பாரம்பரியக் குழுவால் உலக பாரம்பரிய களமாக தேர்வு செய்ய பரிசீலிக்கப்படுகிறது.
# ஆனைமுடி சோலை தேசியப் பூங்கா

## நிலவியல்

இந்தப் பூங்காவானது முதல் வரை உயரம் கொண்டதாக உள்ளது. இதன் சராசரி ஆண்டு மழையளவு சுமார் ஆகும். ஆனைமுடி சோலை தேசிய பூங்காவானது மதிகெட்டான் சோலை தேசியப் பூங்கா, எரவிகுளம் தேசிய பூங்கா, பம்படம் சோலை தேசிய பூங்கா, சின்னார் கானுயிர்க் காப்பகம், குறிஞ்சி மலை சரணாலயம் ஆகியவற்றுக்கு இடையே வனவிலங்கு வாழ்விட இணைப்புகளை கொண்டுள்ளது. இந்த பாதுகாக்கப்பட்ட பகுதியைச் சுற்றி இவை அனைத்தும் வருகின்றன. இந்த தேசிய பூங்கா ஆனைமலை துணைக் கிளஸ்டரின் ஒரு பகுதியாகும், இது சமீபத்தில் யுனெஸ்கோவின் உலக பாரம்பரிய திட்டத்தின் கீழ் உலக பாரம்பரிய கள நிலைக்கு உயர்த்த பரிசீலிக்க பரிந்துரைக்கப்பட்டது.
# அகன்ற தமிழ்நாடு

பேரரசின் அதிகபட்ச அளவு.]]
**அகன்ற தமிழ்நாடு** என்பது தமிழ் தேசியத்தின் ஒரு தாயக கருத்தாகும், இது இந்திய ஒன்றியத்தின் தமிழ் பேசும் பகுதிகளையும் ("முதன்மை நிலப்பரப்பு") மற்றும் இலங்கை ("தீவு") தமிழ்ப் பகுதிகளையும் இணைப்பதன் மூலம் தமிழர்களுக்கு ஒரு தேசிய தாயகத்தை உருவாக்குவதை நோக்கமாக கொண்டுள்ளது. இருப்பினும் இந்தப் பகுதிகளின் வடக்குப் பகுதியில் பெருமளவில் கன்னடம், தெலுங்கு மொழி பேசும் மக்களும், தென்மேற்கில் மலையாள மொழி பேசும் மக்களும், தீவில் சிங்கள மக்கள் உள்ளனர். 1958 ஆம் ஆண்டில் சி. பா. ஆதித்தனார் தலைமையிலான நாம் தமிழர் மற்றும் தமிழக விடுதலை முன்னணி (டி.என்.எல்.எஃப்) மற்றும் 1980 களின் பிற்பகுதியில் தமிழ் தேசிய மீட்பு படையினர் (டி.என்.ஆர்.டி) போன்ற பல்வேறு தமிழ் குழுக்களால் அகன்ற தமிழ்நாடு என்ற கருத்தாக்கம் முன்மொழியப்பட்டது.
# சுரேசு தத்தா

**சுரேசு தத்தா** *(Suresh Dutta)* என்பவர் ஓர் இந்திய பொம்மலாட்ட கலைஞராவார். நாடக ஆளுமையான இவர் 1973 ஆம் ஆண்டு கொல்கத்தா பொம்மலாட்ட நாடகக் குழுவை நிறுவினார்.
பிரித்தானிய இந்தியாவின் பிரிக்கப்படாத வங்காளத்திலிருந்த பரித்பூர் நகரில் தத்தா பிறந்தார். யாத்ரா என்ற நாட்டுப்புற நாடகக்கலை முன்னோடி பானி பூசனிடம் நாடகக் கலை மற்றும் பாலகிருட்டிண மேனனிடம் கதகளி பயிற்சிகளைப் பெற்றார். புகழ்பெற்ற இசைமேதை உதயசங்கரிடம் கூட்டிணைவு பாணி நடன வகை நடனமாடவும் கற்றுக் கொண்டார். உருசிய பொம்மலாட்ட மேதை செர்கே ஒப்ராசுட்சோவிடம் பொம்மலாட்டம் கற்பதற்கு 1962 ஆம் ஆண்டு உருசியாவிற்குச் செல்வதற்கு முன்பு பரதநாட்டியம் மற்றும் மணிப்பூரி ஆகியவற்றையும் கற்றுக்கொண்டார். அலாதின் நாடகத்துடன் தொடங்கிய இந்த குழு தொடர்ந்து இராமாயணம், சீதா, குலாபோ ஆர் சிட்டாபோ மற்றும் நோட்டுன் இயீபன் உள்ளிட்ட 3,000 நிகழ்ச்சிகளை நடத்தியது. தத்தாவிற்கு 1987 ஆம் ஆண்டு சங்கீத நாடக அகாடமி விருது வழங்கப்பட்டது. பொம்மலாட்டத்திற்கான பங்களிப்புகளுக்காக இந்திய அரசு 2009 ஆம் ஆண்டில் நான்காவது மிக உயர்ந்த குடிமக்கள் விருதான பத்மசிறீ விருதை சுரேசு தத்தாவிற்கு வழங்கி சிறப்பித்தது.
# ஆரக ஞானேந்திரா

**ஆரக ஞானேந்திரா** (Araga Jnanendra) இவர் ஓர் இந்திய அரசியல்வாதியாவர். இவர் கருநாடகாவின் தீர்த்தஹள்ளி சட்டமன்றத் தொகுதியை பிரதிநிதித்துவப்படுத்தும் சட்டமன்ற உறுப்பினராவார்.
# ஆரக ஞானேந்திரா

## ஆரம்பகால வாழ்க்கை

இவர், 1953 ஆம் ஆண்டில் தீர்த்தஹள்ளி வட்டத்திலுள்ள அரகா கிராமமான ஹிசானாவில் பிறந்தார்.. எம்.எஸ் நினைவு பொதுப் பள்ளியில் தனது கல்வியைத் தொடர்வதற்கு முன்பு கிராமத்தில் தனது ஆரம்பக் கல்வியைப் பெற்றார். பின்னர், சிவமோகா<nowiki/>மா நிலக் கல்லூரியில் வணிகவியலில் பட்டம் பெற்றார்.
# ஆரக ஞானேந்திரா

## அரசியல் வாழ்க்கை

1983 மற்றும் 1985 ஆம் ஆண்டுகளில் இவர் சட்டமன்ற உறுப்பினர் தேர்தலில் போட்டியிட்டு தோல்வியடைந்தார்.  
1986 ஆம் ஆண்டில் மாவட்டப் பஞ்சாயத்துத் தேர்தலில் வெற்றி பெற்றார். மேலும் கிருஷி ஸ்தாயி சமிதியின் தலைவராகவும் பணியாற்றினார். 1989 ல் இவர் மூன்றாவது முறையாக சட்டமன்றத் தேர்தலில் போட்டியிட்டு தோல்வியடைந்தார். இவர் இறுதியாக 1994 இல் முதல் முறையாக சட்டமன்ற உறுப்பினர் தேர்தலில் வெற்றி பெற்றார்.  
1991 இல் தொடங்கி சிவமோகா பால் கூட்டுறவுச் சங்கத்தில் பணியாற்றினார்.  
1999 மற்றும் 2004 ஆம் ஆண்டுகளில் சட்டமன்றத் தேர்தலில் இவர் மீண்டும் தேர்ந்தெடுக்கப்பட்டார் ஆனால் 2009 இல் இவர் தேர்தலில் தோற்றார்.  
2009 ஆம் ஆண்டில் பத்ராவதி, மைசூர் காகித ஆலையின் தலைவராக தேர்ந்தெடுக்கப்பட்டார்.  
2013 ல் சட்டமன்றத் தேர்தலில் தோல்வியடைந்தார்.  
2018 ல் சட்டமன்றத் தேர்தலில் 22000 வாக்குகள் வித்தியாசத்தில் வெற்றி பெற்றார்.
# கிம்மனே ரத்னாகர்

**கிம்மனே ரத்னக்கர்** (Kimmane Rathnakar) இவர் கர்நாடகவின் முன்னால் அமைச்சரும், தொழில்முறை வழக்கறிஞரும் மற்றும் சிவமொக்கா மாவட்டத்தின் தீர்த்தஹள்ளி சட்டமன்றத் தொகுதியின் முன்னாள் சட்ட மன்ற உறுப்பினருமாவார். இந்திய தேசிய காங்கிரசு கட்சியைச் சேர்ந்த இவர் கர்நாடக அரசில் ஆரம்ப மற்றும் இடைநிலைக் கல்வித்துறை அமைச்சராக இருந்தார்.
# கிம்மனே ரத்னாகர்

## ஆரம்பகால வாழ்க்கை

இவர், தீர்த்தஹள்ளியில் தனது பள்ளிப்படிப்பை முடித்தார். பின்னர் கர்கலாவின் புவனேந்திர கல்லூரியில் இளங்கலை அறிவியல் பட்டப்படிப்பை முடித்தார். 1966 இல், பி.எம்.எஸ் சட்டக் கல்லூரியில் சட்டப் பட்டம் முடித்தார்.
# கிம்மனே ரத்னாகர்

## அரசியல் வாழ்க்கை

18 சூன் 2016 வரை கர்நாடக அரசின் தொடக்க மற்றும் இடைநிலைக் கல்வி அமைச்சராக இருந்தார். 2013 ஆம் ஆண்டில், இவர் (இந்திய தேசிய காங்கிரஸ்) ஆர்.எம்.மஞ்சுநாத கௌடாவை (கே.ஜே.பி) 1343 வாக்குகள் வித்தியாசத்தில் வீழ்த்தி தொடர்ந்து இரண்டாவது முறையாக சட்டமன்ற உறுப்பினரானார். ஆனால், 2018 ல் ஆரக ஞானேந்திராவிடம் (பிஜேபி) 21,679 வாக்குகள் வித்தியாசத்தில் தோற்றார்.
# கிம்மனே ரத்னாகர்

## துணிச்சலான செயல்

17 செப்டம்பர் 2013 அன்று, சிவமொக்கா அருகே பெகுவல்லி ஏரியில் மூழ்கிய 6 பேர் கொண்ட ஒரு குடும்பத்தை இவர் காப்பாற்றினார்.
# கிரிஷ் காசரவள்ளி

**கிரிஷ் காசரவள்ளி** (Girish Kasaravalli) (பிறப்பு: திசம்பர் 3, 1950) இவர் ஓர் இந்திய திரைப்பட இயக்குனராவார். கன்னட சினிமாவில், மற்றும் இணை சினிமாவின் முன்னோடிகளில் ஒருவராக இருக்கிறார். தனது படைப்புகளுக்காக சர்வதேச அளவில் அறியப்பட்டஇவர் நான்கு சிறந்த தேசிய திரைப்பட விருதுகள் உட்பட பதினான்கு தேசிய திரைப்பட விருதுகளைப் பெற்றுள்ளார்; *கட்டாஷ்ரத்தா* (1977), *தபரன கதே* (1986), *தாயி சாஹேபா* (1997) மற்றும் *திவீபா* (2002) போன்றவை. 2011 இல், இந்திய அரசின் நான்காவது மிக உயரிய குடிமை விருதான பத்மசிறீ விருது இவருக்கு வழங்கப்பட்டது.  
புனேவில் உள்ள இந்திய திரைப்பட மற்றும் தொலைக்காட்சி நிறுவனத்தின் தங்கப் பதக்கம் வென்றுள்ளார். இவரது சான்றிதழ் படிப்பு, அவாஷேஷ் என்று இவர் தயாரித்த படத்திற்கு சிறந்த மாணவர் படம் மற்றும் அந்த ஆண்டிற்கான சிறந்த குறும்பட திரைப்படத்திற்கான தேசிய திரைப்பட விருதைப் பெற்றுத்தந்தது. மேலும், இவர் பதின்மூன்று தேசிய திரைப்பட விருதுகளையும் பெற்றுள்ளார்.
# கிரிஷ் காசரவள்ளி

## ஆரம்ப கால வாழ்க்கை

இவர், 1950 திசம்பர் 3 ஆம் தேதி சிவமோகா மாவட்டத்தில் உள்ள தீர்த்தஹள்ளி வட்டத்திலுள்ள கேசலூர் கிராமத்தில் பிறந்தார். ஒரு விவசாயியும், ஒரு சுதந்திர போராட்ட வீரருமான கணேசு ராவ் மற்றும் இல்லத்தரசியான இலட்சுமிதேவி ஆகியோருக்கு 10 குழந்தைகளில் ஒருவராகப் பிறந்தார். (ஐந்து சகோதரர்கள், நான்கு சகோதரிகள்). இவர் தனது ஆரம்பக் கல்வியை கேசலூரிலும், நடுநிலைப் பள்ளி கல்வியை கம்மரடியில் பயின்றார். புத்தக ஆர்வலர்களின் குடும்பத்தில் இருந்து வந்த இவர், சிறு வயதிலிருந்தே தனது தந்தையால் படிக்கத் தொடங்கப்பட்டார். இவரது தந்தை கர்நாடகாவைச் சேர்ந்த நாட்டுப்புற நடன அமைப்பான யக்சகானத்தின் புரவலர் ஆவார்.  
பிரபலமான கன்னட திரைப்படங்களைத் திரையிட தனது கிராமத்திற்கு ஒரு முறை வந்த *டூரிங் டாக்கீஸால்* இவர் ஈர்க்கப்பட்டார். இது சினிமா உலகிற்கு இவர் வெளிப்படுத்திய முதல் நிகழ்வு. படைப்புக் கலைகள் மீதான இவரது அன்பை ஆதரித்த மற்றொரு உறவினரும், ரமோன் மக்சேசே விருது வென்றவரும், விமர்சன ரீதியாக பாராட்டப்பட்டவருமான இவரது தாய்மாமன் கே.வி.சுப்பண்ணா என்பவராவார். இவர் நீணாசம் என்ற பிரபலமான நாடக நிறுவனத்தை நிறுவினார்.  
பின்னர், சிவமோகா சென்று சஹ்யாத்ரி கல்லூரியில் பட்டம் பெற்றார். கவிஞர்களான ஜி.எஸ்.சிவருத்ரப்பா மற்றும் சா. சி. மருலையா இவரது கன்னட ஆசிரியர்களாக இருந்ததால் கல்லூரி இவருக்கு ஒரு மாற்றமாக இருந்தது. பின்னர் மணிப்பால் மருந்தியல் கல்லூரியில் சேர்ந்தார். கல்லூரி பல கலாச்சார நடவடிக்கைகளுக்கு ஒரு பொதுவான இடமாக இருந்தது. மேலும் இவரது படைப்பு ஆர்வங்களை உயிரோடு வைத்திருந்தது. பட்டம் முடித்த இவர் பயிற்சிக்காக ஐதராபாத்து சென்றார். ஆனால், திரைப்படத்திலும், கலையிலும் இருந்த ஆர்வம் காரணமாக தனது தொழிலை நிர்வகிப்பது கடினமாக உணர்ந்தார். மருந்தியல் துறையில் இருந்து விலகிய இவர் புனேவின் திரைப்பட மற்றும் தொலைக்காட்சி நிறுவனத்தில் சேர முடிவு செய்தார்.
# கிரிஷ் காசரவள்ளி

## தனிப்பட்ட வாழ்க்கை

இவர் 21 ஏப்ரல் 1978 இல் நடிகை வைசாலியை மணந்தார்.  
இவர் ஒரு ஆர்வமுள்ள வாசகராவார். சிவராம காரந்த், குவெம்பு மற்றும் உ. இரா. அனந்தமூர்த்தி ஆகியோரின் படைப்புகளை தனது படைப்புகளில் கணக்கிடுகிறார்.
# பூசன்

**பூசன்** ( **Fushun** என்பது சீனாவின் லியோவோனிங் மாகாணத்தில் சுமார் சென்யாங்கிற்கு கிழக்கே, 2,138,090 மக்கள் (2010 மக்கள் தொகை கணக்கெடுப்பு) மற்றும் மொத்த பரப்பளவு , இதில் நகரம் சரியானது. கன் ஆற்றின் கரையோரம் அமைந்துள்ளது இது லியோவோனிங்கில் உள்ள தொழில்துறை மற்றும் பொருளாதார மேம்பாட்டு மையங்களில் ஒன்றாகும்.
# பூசன்

## வரலாறு

பூசனில் 1384 இல் மிங் அரசமரபு முதன் முதலில் பூசன் நகரில் சுவர் கட்டப்பட்டது பூசன் என்பது சீனவின் சுருக்கமாகும்.
# பூசன்

## மக்கள் தொகை

பூசன் 4 மாவட்டங்கள், 1 மாகாணம் மற்றும் 2 தன்னாட்சி மாகாணங்களை கொண்டுள்ளது.
# பூசன்

## பொருளாதாரம்

பூசன் மிகவும் தொழில்மயமான பகுதி பூசனை **நிலக்கரி நகரம்** என்றும் அழைப்பார்கள், பூசன் நகரத்தின் மொத்த உள்நாட்டு உற்பத்தி 2009 இல் 54.27 பில்லியன் யுவான் ஆகும் (லியோனிங் மாகாணத்தில் உள்ள 58 நகரங்கள் மற்றும் மாவட்டங்களில் 4 வது இடம்).
# எம். கே. இந்திரா

**மாலூரு கிருஷ்ணராவ் இந்திரா** (Malooru Krishnarao Indira) (5 சனவரி 1917-15 மார்ச் 1994) இவர் கன்னட மொழியில் நன்கு அறியப்பட்ட இந்திய புதின ஆசிரியராவார். இவர் பல்வேறு மதிப்புமிக்க விருதுகளை வென்ற 'பனியம்மா' போன்ற புதினங்களை எழுதியுள்ளார். இவர் தனது நாற்பத்தைந்து வயதில் புதினங்களை எழுதத் தொடங்கினார். இவரது சில புதினங்கள் திரைப்படங்களாக உருவாக்கப்பட்டுள்ளன.
# எம். கே. இந்திரா

## ஆரம்ப கால வாழ்க்கை

பிரித்தானிய இந்தியாவின் முந்தைய மைசூர் இராச்சியத்தில் தீர்த்தஹள்ளியில் வளமான விவசாயியான டி.சூர்யநாராயண ராவ் மற்றும் பனசங்கரம்மா என்பவருக்கும் 1917 சனவரி 5 ஆம் தேதி இந்திரா பிறந்தார். இவரது சொந்த கிராமம் சிக்மகளூர் மாவட்டத்தில் நரசிம்மராஜபுரா என்பதாகும். எம். கிருஷ்ணா ராவ் உடன் பன்னிரெண்டாவது வயதில் திருமணம் செய்து கொள்வதற்கு முன்பு இவரது முறையான கல்வி ஏழு ஆண்டுகள் நீடித்தது. கன்னட கவிதைகளைப் படித்த இவருக்கு இந்தி இலக்கியம் குறித்த நல்ல அறிவும் இருந்தது. இந்த புதினம் பெண்ணியம் தொடர்பான பல புத்தகங்களில் விவாதத்திற்குரிய விஷயமாக இருந்து வருகிறது. ]பனியம்மா]வை இயக்குநர் பிரேமா கரந்த் ஒரு படமாக உருவாக்கினார். மேலும் இந்த படம் பல சர்வதேச விருதுகளை வென்றது. இந்திராவின் மற்ற புதினங்களான 'கெஜ்ஜே பூஜே', 'பூர்வபரா' போன்றவையும் படமாக்கப்பட்டுள்ளது. இந்திரா நாற்பது புதினங்களை எழுதியுள்ளார்.  
இந்திராவின் புதினங்களான, 'துங்கபத்ரா', 'சதானந்தா', 'நவரத்னா' மற்றும் 'பனியம்மா' ஆகியவை கன்னட சாகித்ய அகாடமி விருதுகளை வென்றுள்ளது. தேஜஸ்வினி நிரஞ்சனா, என்பவர் 'பனியம்மா'வை ஆங்கிலத்தில் மொழிபெயர்த்துள்ளார். மேலும் இந்த மொழிபெயர்ப்பு அவருக்கு சாகித்ய அகாதமி விருதையும் மேலும் பல விருதுகளையும் வென்றுள்ளது.
# புட்டண்ணா கனகல்

**எஸ் ஆர் புட்டண்ணா கனகல்** (S. R. Puttanna Kanagal) (பிறப்பு: சுப்ரவேஷ்டி ராமசுவாமி சீதாராம சர்மா, 1 திசம்பர் 1933 - 5 சூன் 1985), 'சித்ர பிரம்மா' (திரைப்படங்களின் கடவுள்) என்று அன்பாக அழைக்கப்படும் இவர், ஓர் இந்திய திரைப்பட இயக்குநராக இருந்தார். மேலும் இந்தியாவில் இதுவரை இருந்த மிகச் சிறந்த திரைப்பட இயக்குநர்களில் ஒருவராகக் கருதப்படுகிறார்.
# புட்டண்ணா கனகல்

## பின்னணி

புட்டன்னா கனகல் முந்தைய மைசூர் இராச்சியத்தின் கனகல் என்ற கிராமத்தில் ராமசாமையா மற்றும் சுப்பம்மா ஆகியோருக்கு ஒரு ஏழை பிராமண குடும்பத்தில் பிறந்தார். இவர் ஒரு ஏழைக் குடும்பத்தைச் சேர்ந்தவர் என்பதால், கஷ்டங்களைத் தாங்க வேண்டியிருந்தது. ஒழுக்கமான வேலையைப் பெற போராடினார். தான் ஒரு ஆசிரியராக, விற்பனையாளராக, வாகனத்தைத் துடைப்பவர் என பல வேலைகளில் ஈடுபட்டார். விளம்பரப் பையனாக இவரது வேலை இவரை நாடகத்துக்கும் பின்னர் திரைப்படத்திற்கும் நெருக்கமாகக் கொண்டு வந்தது. பி. ஆர். பந்துலுவிடம் உதவி இயக்குநராகவும், அவரது ஓட்டுநராகவும் பணியாற்றத் தொடங்கியதும் படங்களுடனான இவரது தொடர்பு தொடங்கியது. உதவி இயக்குநராக இவரது முதல் படம் *ரத்னகிரி ரஹஸ்யா* (1957) என்பதாகும்.  
புட்டன்னா மிக இளம் வயதிலேயே நாகலட்சுமி என்பவரை மணந்தார். இவர்களுக்கு 5 குழந்தைகள் இருந்தன. இருப்பினும் இவர் 1970 களில் தனது ஆதரவாளரும், ஒரு முன்னணி நடிகையுமான ஆரத்தி என்பவரை காதலித்தார். இவர்கள் 1976-77 காலப்பகுதியில் திருமணம் செய்து கொண்டனர். இவர்களுக்கு யஷஸ்வினி, என்ற ஒரு மகள் 1978 இல் பிறந்தார். இருப்பினும் படைப்பு வேறுபாடுகள் காரணமாக புட்டன்னாவும் ஆரத்தியும் 1981 இல் பிரிந்தனர்.  
1981 ஆம் ஆண்டில் புட்டன்னாவின் மகத்தான திரைப்படமான ரங்கநாயகி திரைப்பட அரங்குகளில் எதிர்பார்த்த அளவுக்கு வசூலை ஈட்டவில்லை. இது விமர்சன ரீதியான பாராட்டைப் பெற்றிருந்தாலும் பின்னர் ஒரு வழிபாட்டு உன்னதமானதாக மாறியது. இது தவிர, ஆரத்தியிடமிருந்து பிரிந்தது இவரது ஆரோக்கியத்தை பாதித்தது. 1980 களின் பிற்பகுதியிலிருந்து 1982 நடுப்பகுதி வரை 14 மாதங்கள் இவருக்கு எந்த படவாய்ப்பும் இல்லை. புட்டன்னா இயக்கிய 'சுபமங்களா' மற்றும் 'தர்மசரே' போன்ற வெற்றி பெற்ற படங்களில் நடித்த ஸ்ரீநாத் இவருக்கு உதவ வந்தார். மேலும் அவர்கள் 'மனாசரோவரா' என்ற திரைப்படத்தை உருவாக்கினர். இது சராசரி வெற்றியை ஈட்டியது. ஆனால், புட்டண்ணா மீண்டும் முன்னேற உதவியது. இவரது பிற்கால படங்களான 'அம்ருதா கலீஜ்' மற்றும் 'ரணமுக்தலு' ஆகிய திரைப்படங்கள் ஓரளவு வெற்றி பெற்றன.  
ஒரு விளம்பரப் பையனாக தனது வாழ்க்கையைத் தொடங்கிய கனகல், நாடகத்துறையில் பணியாற்றிய பின்னர் சுயாதீன திரைப்படத் தயாரிப்பில் ஈர்க்கப்பட்டார். மேலும், திரைப்பட இயக்குநரும் தயாரிப்பாளருமான பி.ஆர்.பந்துலுவுடன் அவரது உதவியாளராக பணிபுரிந்தார். கனகலின் உதவியாளர்களில் தமிழ் இயக்குநர்கள் எஸ். பி. முத்துராமன், பாரதிராஜா, மற்றும் டி. எஸ். நாகாபரனா ஆகியோர் அடங்குவர்.  
கனகலின் பெரும்பான்மையான திரைப்படங்கள் தடைசெய்யப்பட்ட கருத்துகளில் இருந்தன. பொதுவாக பெண்களை மையமாகக் கொண்டவை. இவரது, 'கப்பு பிலூப்பு '(1969), 'ஷரபஞ்சாரா' (1971), 'நாகரஹாவ் '(1972), 'எடகல்லு குடடா மேலே' (1973), 'சுபமங்கலா' (1975), 'ரங்கநாயகி '(1981), போன்றவை அனைத்தும் கன்னடத் திரையுலகின் மைல்கற்களாகக் காணப்படுகின்றன. மலையாளம், தமிழ் தெலுங்கு மற்றும் இந்தி மொழிகளில் ஒரு சில படங்களையும் இவர் இயக்கியுள்ளார்.
# புட்டண்ணா கனகல்

## பின்னணி

### இயக்குநராக

இவர் தனது காலத்தில் ஒரு திரைப்பட இயக்குநராக பெரும் பெருமையைப் பெற்றார். இவரது முதல் இயக்குநர் முயற்சி 1964இல் வெளியான *ஸ்கூல் மாஸ்டர்* என்ற மலையாளத் திரைப்படமாகும். இது தனது வழிகாட்டியான பி. ஆர். பந்துலு இயக்கத்தில் கன்னடத்தில் அதே பெயரில் மறு ஆக்கம் செய்யப்பட்டது. பின்னர் திரிவேணி என்பவர் எழுதிய கன்னட புதினமான 'பூச்சக்கண்ணி' என்ற புதினத்தை அடிப்படையாகக் கொண்ட மற்றொரு மலையாளத் திரைப்படமான பூச்சக்கன்னி (பூனை கண் பெண்) என்பதை இயக்கியுள்ளார் . 1967 ஆம் ஆண்டில் புட்டண்ணாவின் முதல் கன்னட படம் *பெள்ளிமோடா* ஆகும். கல்பனா, கல்யாண் குமார் ஆகியோர் நடித்த இந்த படம் விமர்சன ரீதியாகவும் வணிக ரீதியாகவும் வெற்றி பெற்றது. பிரத்தியேகமாக வெளிப்புறத்தில் படமாக்கப்பட்ட முதல் கன்னட திரைப்படமாக பெள்ளி மோடா புகழ் பெற்றது. *கெஜ்ஜே பூஜே*, *ஷரபஞ்சாரா*, *நாகரஹாவ்* போன்ற பல தலைசிறந்த படைப்புகளையும் இயக்கியுள்ளார். இவரது கடைசி படமான *சவிரா மெட்டிலு*, இது இவரது வாழ்நாளில் வெளியிடப்படவில்லை.  
மேலும், இவர் கல்பனா, ஆரத்தி, லீலாவதி, ஜெயந்தி, பத்ம வசந்தி, ஸ்ரீநாத், ரசினிகாந்த், விஷ்ணுவர்தன், அம்பரீஷ், ஜெய் ஜகதீஷ், சந்திர சேகர், கங்காதர், சிவராம், வஜ்ரமுனி, ஸ்ரீதர், ராமகிருஷ்ணா, அபர்ணா போன்ற பல நடிகர்கள் தங்களது திறமையை வெளிப்படுத்த தளங்களை ஏற்படுத்தித் தந்தார்.  
கன்னட திரைத்துறையில் உள்ள பெரும்பாலான நடிகர்கள் புட்டன்னாவால் அறிமுகப்படுத்தபட்டவர்களாவர். இவரிடம் தமிழ் இயக்குநர் பாரதிராஜா பணியாற்றினார். கனகலின் 24 கன்னடத் திரைப்படங்கள் ஒவ்வொன்றும் முன்னோடியில்லாத திசையில் நிரப்பப்பட்ட வலுவான கருப்பொருள்களைக் கொண்டிருந்தன.  
புகழ்பெற்ற தமிழ்த் திரைப்பட இயக்குநர் கே.பாலசந்தர், 2010 தாதாசாகேப் பால்கே விருதை பெற்ற புட்டண்ணா மீது மிகுந்த மரியாதை வைத்திருந்தார். ஊடகங்களுக்கு அவர் அளித்த பல நேர்காணல்களில், கன்னட திரையுலகத்தைச் சேர்ந்த இயக்குனரான புட்டண்ணா கனகலை, திரைப்பட இயக்கத்தில் தனது குருவாக கருதுவதாக பாலச்சந்தர் கூறியுள்ளார்.
# புட்டண்ணா கனகல்

## இறப்பு

கனகல் 1985 சூன் 5 அன்று பெங்களூருவில் ஒரு படப்பிடிப்பில் இறந்தார்.
# புட்டண்ணா கனகல்

## விருதுகளும் கௌரவங்களும்

கனகல் மூன்று தேசியத் திரைப்பட விருதுகள், மூன்று தென்னிந்திய பிலிம்பேர் விருதுகள் மற்றும் பல கருநாடக அரசு திரைப்பட விருதுகளைப் பெற்றுள்ளார். கருநாடக அரசு விருதுகள் விழாவின் போது ஒவ்வொரு ஆண்டும் இவரது நினைவாக புட்டண்ணா கனகல் விருதை வழங்கி கருநாடக அரசு திரைப்பட இயக்குநர்களையும் பல்வேறு ஆளுமைகளையும் கௌரவிக்கிறது.
# அபர்ணா (தொலைக்காட்சித் தொகுப்பாளர்)

**அபர்ணா வத்சரே** (Aparna Vastarey) அபர்ணா என்று தனிப்பட்ட **முறையில் அறியப்பட்ட இவர் ஓர்** இந்திய நடிகரும், தொலைக்காட்சி தொகுப்பாளரும், முன்னாள் ரேடியோ ஜாக்கியுமாவார் . கன்னடத் தொலைக்காட்சியில் பிரபலமான முகமான இவர், 1990 களில் டி.டி.சந்தனாவில் ஒளிபரப்பப்பட்ட பல்வேறு நிகழ்ச்சிகளின் தொகுப்பாளராக பணியாற்றியதற்காக அறியப்படுகிறார். 1984 ஆம் ஆண்டில் புட்டண்ணா கனகலின் இறுதிப் படமான *மசனாடா ஹூவ்* மூலம் திரைப்படத்தில் அறிமுகமானார். 2015 முதல், இவர் *மஜா டாக்கீஸ்* என்ற நகைச்சுவை நிகழ்ச்சியில் வரலட்சுமியாக தோன்றி வருகிறார்.
# அபர்ணா (தொலைக்காட்சித் தொகுப்பாளர்)

## தொழில்

1984 ஆம் ஆண்டு புட்டண்ணா கனகலின் திரைப்படமான *மசனாடா ஹூவுவில்* அபர்ணா அறிமுகமானார், இதில் இவர் அம்பரீஷ் மற்றும் ஜெயந்தியுடன் இணைந்து நடித்திருந்தார். 1993 ஆம் ஆண்டில் அகில இந்திய வானொலியுடன் வானொலி ஜாக்கியாக பணியாற்றத் தொடங்கினார். பண்பலை வானொலியான ரெயின்போவுடன் பணிபுரியும் முன், அதன் முதல் தொகுப்பாளராக இருந்தார். ஒரு தொகுப்பாளராக கன்னடத் தொலைக்காட்சியில் இவரது வாழ்க்கை 1990 இல் டி.டி.சந்தனாவுடன் தொடங்கியது 2000 ஆம் ஆண்டு வரை அதன் பெரும்பான்மையான தயாரிப்புகளின் ஒரு பகுதியாக இருந்தார். 1998 இல் தீபாவளி கொண்டாட்டங்களின் ஒரு பகுதியாக, எட்டு மணிநேரங்களுக்கு ஒரு நிகழ்ச்சியை வழங்கும் சாதனையை இவர் உருவாக்கினார்.  
அபர்ணா *மூதலா மானே* மற்றும் *முக்தா* போன்ற தொலைக்காட்சி நிகழ்ச்சிகளில் நடிகையாக பணியாற்றினார். 2013 ஆம் ஆண்டில், கன்னட ரியாலிட்டி தொலைக்காட்சி நிகழ்ச்சியான பிக் பாஸின் முதல் பருவத்தில் ஒரு போட்டியாளராக தோன்றினார், இது ஈடிவி கன்னடத்தில் ஒளிபரப்பப்பட்டது. 2015 ஆம் ஆண்டு முதல், ஸ்ருஜன் லோகேஷின் கதாபாத்திரத்தின் வீண் மற்றும் பெருமைமிக்க மைத்துனராக வரலட்சுமியாக நகைச்சுவை தொலைக்காட்சி நிகழ்ச்சியான *மஜா டாக்கீஸில்* தோன்றியுள்ளார், மேலும் தான் முன்னாள் அமெரிக்க ஜனாதிபதி ஒபாமா மற்றும் நடிகர் சல்மான் கான் போன்ற பிரபலமான நபர்களின் நண்பர்கள் என்று கூறுகிறார். .  
2014 ஆம் ஆண்டில், பெங்களூர் நம்ம மெட்ரோவில் செய்யப்பட்ட பயணிகள் வருகை குறித்த பதிவு செய்யப்பட்ட அறிவிப்புகளுக்காக அபர்ணா குரல் கொடுத்தார்.
# த. சீ. நாகாபரணா

**தலகாடு சீனிவாசையா நாகாபரணா** (Talakadu Srinivasaiah Nagabharana) (பிறப்பு 23 சனவரி 1953) இவர் ஓர் இந்திய திரைப்பட இயக்குநரும், கன்னட திரையுலகில் மற்றும் இணைத் திரைப்படத்தின் முன்னோடியுமாவார். பிரதான மற்றும் இணையான திரைப்படங்களைத் தாண்டிய ஒரு சில திரைப்பட இயக்குநர்களில் இவரும் ஒருவர். தொலைக்காட்சி மற்றும் திரைப்படம் இரண்டிலும் இவர் பெரிய வெற்றியைப் பெற்றார். இவர் கன்னடத்தில் 36 திரைப்படங்களை உருவாக்கியுள்ளார். இது இவருக்கு 10 தேசிய விருதுகள், 23 மாநில விருதுகளைப் பெற்றுத் தந்தது. மேலும், 8 திரைப்படங்கள் சர்வதேச திரைப்பட விழாக்களில் இந்திய பனோரமாவுக்குள் நுழைந்தது.  
கன்னட நாடகத்திற்கு இவர் நிறைய பங்களிப்பினை செய்துள்ளார். புகழ்பெற்ற நாடக ஆளுமை பத்மசிறீ பி. வி. கராந்தின் மாணவராக இருப்பதால், இவர் நடிகர், இயக்குநர் மற்றும் எழுத்தாளர் என நாடகங்களில் தீவிரமாக செயல்பட்டு வருகிறார். இவர் 36 நாடகங்களை இயக்கியுள்ளார். பல நாடக நிறுவனக்களுக்கு, குறிப்பாக இரங்காயணம், மைசூரு மற்றும் பெங்களூரு, பெனகா தியேட்டர் குழுமத்தின் நிர்வாகியாக பணியாற்றி வருகிறார்.  
தூர்தர்ஷன் மற்றும் பிற நிறுவங்களுக்கான தொடர்கள் மற்றும் பிறத் திட்டங்களை இவர் தயாரித்து இயக்கியுள்ளார்.  
இவரது திரைப்படங்கள் பிரபலமான சில இந்தித் திரைப்படங்களுக்கு ஒரு பெரிய உத்வேகமாக குறிப்பிடப்பட்டன. இவரது திரைப்படம் மைசூர் மல்லிகே *1942: எ லவ் ஸ்டோரிக்கு* உத்வேகம் அளித்தது. சிகுரிடா கனசுவின் முக்கிய கதையான சுவதேசிக்கு ஒரு உத்வேகம் அளித்தது. நாகமண்டலா திரைப்படம் பகெலிக்கு உத்வேகம் அளித்தது. *கல்லராலி ஹூவகியின்* முக்கிய கதையான *பஜ்ரங்கி* *பைஜானின்* கதைக்களத்திற்கு ஒரு உத்வேகம் அளித்தது.  
இவர், கடந்த 40 ஆண்டுகளில் தனது 34 கன்னடத் திரைப்படங்களில் 20 படங்களுக்கு சர்வதேச, தேசிய, மாநில மற்றும் பிற விருதுகளைப் பெற்றுள்ளார். பெங்களூரு (மாநில திரைப்பட அகாதமி) கர்நாடக சலனாசித்ரா அகாடமியின் தலைவராக இவர் பரிந்துரைக்கப்பட்டார். தற்போது இவர் கர்நாடக அரசின் கன்னட மேம்பாட்டு ஆணையத்தின் தலைவராக உள்ளார்.
# த. சீ. நாகாபரணா

## ஆரம்ப கால வாழ்க்கை

இவர், 1953 சனவரி 23 அன்று கர்நாடகாவின் மைசூரு மாவட்டம் தலகாடு என்ற இடத்தில் ஒரு சீனிவாசையா மற்றும் ருத்ரம்மா ஆகியோருக்குப் பிறந்தார். மொத்த ஐந்து உடன்பிறப்புகளில் இவர் இரண்டாவதாவார். தந்தைவழி மற்றும் தாய்வழி தரப்பில் உள்ள அவரது தாத்தாக்கள், மடேல் கிரிகவுடா மற்றும் திப்பெகவுடா ஆகியோர் விவசாயிகளாக இருந்தனர். ஆனால் யக்சகான நிபுணர்களாக இருந்தனர். இளம் நாகபாரணர் மீது அவர்களின் செல்வாக்கு மகத்தானது. இவரது தந்தை சீனிவாசையா பெங்களூரு வேளாண் துறையில் துணை இயக்குநராகப் பணியாற்றினார். தலக்காட்டில் ஆரம்பக் கல்விக்குப் பிறகு, இவரது மேலதிக கல்வி பெங்களூரில் இருந்தது. இவரது கல்லூரி நாட்களில் இவர் சிறந்த நாடக ஆசிரியரான ஆத்யா ரங்காச்சார்யாவின் செல்வாக்கின் கீழ் வந்தார். ஒரு மாணவராக இவர் எவம் இந்திரஜித் மற்றும் ஷோகா சக்ரா ஆகிய இரண்டு நாடகங்களை இயக்கியுள்ளார். இவர் தொழில்முறை நாடகத்துடன் தொடர்பு கொண்டிருந்தார். ஆரம்பத்தில் மேடை மற்றும் தொழில்நுட்ப வல்லுநராக பணியாற்றினார். இறுதியில் ஒரு நடிகர், பாடகர் மற்றும் இயக்குனரானார்.  
தனது நாடக நாட்களில் இவர் நாடகத்துடன் தொடர்பு கொண்டிருந்த நாகினி என்பவரைச் சந்தித்தார். இவர்கள் காதலித்து 10 திசம்பர் 1979 இல் திருமணம் செய்து கொண்டனர். இவர்கள் இன்றுவரை திரைப்படங்கள், தொலைக்காட்சி மற்றும் நாடகங்களில் ஒன்றாக இணைந்து பணியாற்றி வருகின்றனர். நாகபாரணா இயக்கிய 'கல்லராலி ஹூவாகி'க்கு சிறந்த ஆடைக்கான மாநில விருதையும், சிறந்த குழந்தைகள் படத்திற்கான தேசிய விருதையும் நாகினி வென்றுள்ளார். இந்த தம்பதியருக்கு பன்னக பரணா என்ற ஒரு மகனும், திரைப்பட இயக்குனரான ஸ்ரத்தா என்ற ஒரு மகளும் உள்ளனர். இவர் 'பரணா நிகழ்த்து கலை அகாதாமி'யில் ஆசிரியராகவும் இருக்கிறார்.
# த. சீ. நாகாபரணா

## தொழில்

இவர் இளம் அறிவியல் பட்டம் முடித்த நேரத்தில், தன்னை ஒரு தீவிர நடிகர்-இயக்குநராக நிலைநிறுத்திக் கொண்டார். இவர் 'சங்யா பால்யா', 'கதலே பெலாகு', 'ஷகாரனா சரோட்டு', 'ஜோகுமாரசாமி', 'ஓடிபஸ்', 'சத்தாவரா நெரலு', 'கிருஷ்ண பாரிஜாதா', 'திங்காரா புத்தன்னா', 'முண்டேனா சாகி முண்டேனா', 'ஹயாவதனா', 'நீகிகொண்டா சாம்ஸா', 'பக்கா', 'பிளட் வெட்டிங்' போன்ற நாடகங்களை இயக்கி நடித்துள்ளார்.  
சிறீ ஜகத்குரு ரேணுகாச்சார்யா கல்லூரியில் சட்டம் பயின்றார். ஒரு மாணவராக இருந்தபோதும், தேசிய விருதை வென்ற கிரீஷ் கர்னாட் இயக்கிய காடு படத்தில் உதவி இயக்குநராகப் பணியாற்றினார்; சோமனா துடி என்ற திரைப்படத்தில் பி.வி.கராந்த் உடன் இணை இயக்குநராக இருந்தார். ஒரு மாணவராக இருந்தபோதும் இவர் தனது சொந்த படத்தை இயக்க விரும்பினார். மேலும் தனது முதல் படமான கிரஹானாவை இயக்கியுள்ளார். இது 1979 ஆம் ஆண்டு தேசிய விருதை வென்றது- தேசிய ஒருங்கிணைப்பு குறித்த சிறந்த திரைப்படத்திற்கான நர்கிஸ் தத் விருது, சிறந்த திரைக்கதைக்கான தேசிய திரைப்பட விருது - டி.எஸ். நாகாபரணா & டி.எஸ். ரங்கா, கர்நாடகா மாநில திரைப்பட விருதுகள் 1978-79 - முதல் சிறந்த படம், சிறந்த ஒளிப்பதிவாளர் (பி & டபிள்யூ) - எஸ்.ராமச்சந்திரா. இந்த படம் ஜெர்மனியின் சர்வதேசத் திரைப்பட விழாவான மன்ஹெய்ம்-ஹைடெல்பெர்க்கிற்கும் தேர்ந்தெடுக்கப்பட்டது.  
இவர் ஒரு மேடை தொழிலாளி, நடிகர், பாடகர் மற்றும் இயக்குனராகவும் பணியாற்றினார். முன்னணி நாடக பிரமுகர்களான பி.வி.கராந்த், சந்திரசேகர கம்பரா மற்றும் கிரிஷ் கர்னாட் ஆகியோருடன் இவர் தொடர்பு கொண்டிருந்தார்.  
நாடகத்துறையில் சாதித்ததற்காக இந்திய அரசிடமிருந்து தங்கப் பதக்கம் பெற்றார். இவர் "பெனகா" என்ற நாடக அமைப்பின் நிறுவனர் ஆவார். ஒழுங்கமைத்தல், எழுதுதல், இசையமைத்தல், ஒளிப்பதிவுப் பணி, விளக்குகள் பிடித்தல், கலை, நடிப்பு, தொகுத்தல் மற்றும் இயக்குதல் ஆகியவற்றுக்கான 'சிரத்தாலயா' என்ற அமைப்பையும் இவர் தொடங்கினார்.
# பிரேமா கரந்த்

**பிரேமா கரந்த்** (Prema Karanth) (15 ஆகத்து 1936 - 29 அக்டோபர் 2007) இவர் ஓர் இந்திய நாடக ஆளுமையும், கன்னடத் திரைப்படத்தின் முதல் பெண் திரைப்பட தயாரிப்பாளரும் ஆவார். பி.வி.கராந்தின் மனைவியான இவர், தான் நடத்திய குழந்தைகள் நாடகங்களுக்காக அறியப்பட்டார். எம்.கே. இந்திராவின் புதினத்தை அடிப்படையாகக் கொண்ட 'பனியம்மா' (1983) என்ற திரைப்படத்தை இயக்கியபோது கன்னடத் திரைப்படத்துறையில் முதல் பெண் இயக்குநரானார் .
# பிரேமா கரந்த்

## ஆரம்ப கால வாழ்க்கை

பிரேமா கரந்த் 1936 இல் கருநாடக மாநிலத்தின் சிவமோகா மாவட்டம் பத்ராவதியில் ஒரு ஏழைக் குடும்பத்தில் பிறந்தார். இவர் தனது தந்தையான தேவோஜி ராவை தனது இளம் வயதிலேலே இழந்தார். இவரது தாயார் கமலாம்மாவுக்கும் காசநோய் இருப்பது கண்டறியப்பட்டது. இவர், அவரைத் தொடக்கூட அனுமதிக்கப்படவில்லை. பிரேமா தனது ஆரம்ப வாழ்க்கையை கோலார் மாவட்டத்தில் உள்ள சிட்லகட்டாவில் கழித்தார். மேலும் தனது தாயார் இறந்த பிறகு, இவர் தனது தாத்தா பாட்டிகளால் வளர்க்கப்பட்டார். பள்ளிப்படிப்பை முடித்ததும், புனித தெரசா பள்ளியில் ஆசிரியராக சேர பெங்களூருக்கு வந்தார். இவர் தட்டச்சு கற்றுக் கொண்டார். மேலும், ஆரம்ப பள்ளிகளில் கற்பிக்கத் தொடங்கினார். பிரேமா தான் பணிபுரிந்த பள்ளிகளில் சிறிய நேர மேடை நாடகங்களையும் நடத்தத் தொடங்கினார். தான் திருமணம் செய்து கொள்ளக்கூடாது என்பதில் உறுதியாக இருந்தார். ஆனால் பி.வி.கராந்தை ஒரு நண்பரின் வீட்டில் சந்தித்தபோது மனம் மாறினார். 1958 ஆம் ஆண்டில், இவர்கள் ஆர்ய சமாஜ சடங்குகளின் கீழ் திருமணம் செய்துகொண்டு வாரணாசிக்கு குடிபெயர்ந்தனர். அங்கு பிரேமா தனது கல்வியைத் தொடர பனாரசு இந்து பல்கலைக்கழகத்தில் சேர்ந்தார். பி.வி.கராந்த் பின்னர் தேசிய நாடகப் பள்ளியில் சேர தில்லிக்குச் சென்றார். பிரேமா அவருடன் சென்று அரவிந்தோ ஆசிரமத்தில் ஆசிரியராக சேர்ந்தார். கல்வியில் நாடகத்தை பரிசோதிக்கத் தொடங்கிய இவர், நாடகங்களைப் பயன்படுத்தி வரலாறு, கணிதம் போன்ற பாடங்களைக் கூட கற்பிக்கத் தொடங்கினார். தனது கணவரின் தூண்டுதலின் பேரில், இவரும் தேசிய நாடகப் பள்ளியில் சேர்ந்தார். அங்கு இவர் நாடகங்களைப் பயின்றார். மேலும், அதில் பட்டப்படிப்பையும் முடித்தார். பட்டம் பெற்ற பிறகு, இவர் தேசிய நாடகப் பள்ளியுடன் இரண்டு ஆண்டுகள் பணியாற்றினார்..
# பிரேமா கரந்த்

## தொழில்

பிரேமா கரந்த் ஒரு நாடக ஆசிரியராக தனது வாழ்க்கையைத் தொடங்கினார். முக்கியமாக குழந்தைகளுக்கான *ஹெட்டயனா*, *தைத்யா*, *பண்டா பண்டா குணவந்தா* மற்றும் *ஜெயண்ட் மாமா* போன்ற நாடகங்களை இயக்கியுள்ளார். இவரது நாடகங்கள் முக்கியமாக கன்னடத்திலோ அல்லது கன்னட மொழியில் மொழிபெயர்க்கப்பட்ட பிற இந்திய மொழிகளிலோ எழுதப்பட்டவை. 1977 ஆம் ஆண்டில் *குத்ரே மோட்டே* படத்திற்கான கலை இயக்குநராகவும் தேர்ந்தெடுக்கப்பட்டார். ஆரம்பத்தில் கலை இயக்கத்துடன் மட்டுமே தொடர்பு கொண்டிருந்த பிரேமா, திரைப்படத் தயாரிப்பிலும் முயற்சித்தார். தனது முதல் இயக்குநர் முயற்சி கன்னட புதினத்தை அடிப்படையாகக் கொண்ட *பனியம்மா* ஆகும், மேலும் இந்த படம் இவருக்கு விமர்சன ரீதியாக பாராட்டைப் பெற்றுத் தந்தது. இளம் வயதில் விதவையாக இருக்கும் ஒரு பெண்ணின் கதையையும், ஆண் ஆதிக்கம் செலுத்தும் சமுதாயத்தில் அதனுடன் இணைந்திருக்கும் களங்கத்தை சமாளிக்க அவளது போராட்டங்களையும் தைரியத்தையும் பற்றிய படமாகும்.
# அனசுயா சங்கர்

**திரிவேணி** என்ற தனது புனைப்பெயரால் பிரபலமாக அறியப்பட்ட **அனசுயா சங்கர்** (Anasuya Shankar) (1 செப்டம்பர் 1928 - 29 சூலை 1963), கன்னட மொழியில் நவீனப் புனைகதைகளை எழுதிய இந்திய எழுத்தாளர் ஆவார். இவரது பல புதினங்கள் திரைப்படமாக உருவாக்கப்பட்டுள்ளன. மிக முக்கியமாக, *பெல்லி மோடா* (1967) மற்றும் *ஷரபஞ்சாரா* (1971) - இவை இரண்டும் நடிகை கல்பனா நடித்து புட்டண்ணா கனகல் இயக்கியுள்ளார். இவரது சிறிய கதைகள் தொகுப்பு *சமஸ்யய மாகு* 1950 இல் தேவராஜா பகதூர் பரிசை வென்றது. இவரது புதினமான *அவலா மனே* 1960 இல் கர்நாடக சாகித்ய அகாதமி விருதைப் பெற்றது.
# அனசுயா சங்கர்

## வாழ்க்கை

இவர், 1928 செப்டம்பர் 1 ஆம் தேதி பிரித்தானிய இந்தியாவின் முந்தைய மைசூர் இராச்சியத்தில் (இன்றைய மைசூர், கர்நாடகா) மைசூரின் சாமராஜபுரம் புறநகரில், பி. எம். கிருஷ்ணசாமி மற்றும் தங்கம்மா ஆகியோருக்கு பிறந்தார். இவர் பாகீரதி என்றும் அழைக்கப்பட்டார். இவருக்கு ஆர்யாம்பா பட்டாபி என்ற ஒரு தங்கை இருந்தார். இவர் ஒரு எழுத்தாளராகவும் இருந்தார். இவரது குடும்பத்தில் இவரது மாமா பி.எம்.ஸ்ரீகாந்தையாவும், உறவினர் வாணியும் எழுத்தாளர்கள் ஆவர் .  
மைசூரில் உள்ள மகாராணி கலைக் கல்லூரியில் தனது இளங்கலை பட்டப்படிப்பில் தங்கப்பதக்கம் பெற்ற இவருக்கு, 1947 ஆம் ஆண்டில், அரசியல் அறிவியலில் சிறந்து விளங்கியதற்காக சித்தேகவுடா தங்கப் பதக்கம் வழங்கப்பட்டது. மைசூரில் உள்ள சாரதா விலாச கல்லூரியில் ஆங்கில பேராசிரியரான எஸ்.என்.சங்கரை (1925–2012) 1951 இல் திருமணம் செய்து கொண்டார்.  
மகாத்மா காந்திக்கு மரியாதை செலுத்தும் விதமாக இவர் திரிவேணி என்ற புனைப் பெயரை ஏற்றுக்கொண்டார். காந்தியின் மரணத்தைத் தொடர்ந்து அவரது அஸ்தி, கங்கையின் பிற இணை நதிகளான யமுனை ஆறு மற்றும் திரிவேணி சங்கம் என்று அழைக்கப்படும் கண்ணுக்கு தெரியாத சரசுவதி ஆறு ஆகியவற்றின் சங்கமத்தில் கரைக்கப்பட்டது. மைசூரில் உள்ள மிஷன் மருத்துவமனையில் மீரா என்ற குழந்தையைப் பெற்றெடுத்த 10 நாட்களுக்குப் பிறகு,சூலை 29, 1963 அன்று இவர் நுரையீரல் அடைப்பு காரணமாக இறந்தார்.
# அனசுயா சங்கர்

## தொழில்

திரிவேணி, அபஸ்வரா என்ற தனது முதல் புதினத்தை1953 இல் வெளியிட்டார். அதன் பிறகு, இவர் 20 புதினங்களையும், 3 சிறுகதைத் தொகுப்புகளையும் வெளியிட்டார். இவரது புதினக்களில் முக்கியமாக பெண்கள் எதிர்கொள்ளும் உளவியல் பிரச்சினைகள், அவர்களின் உணர்ச்சிகள் மற்றும் ஏமாற்றங்கள் ஆகியவற்றை அடிப்படையாகக் கொண்ட கதைகளாக இருந்தன. இவரது *<nowiki/>'தவரேய கோலா*<nowiki/>' என்ற புதினம் சாகித்ய அகாடமி விருதை வென்றது.
# ராஜா ராணி–2

**ராஜா ராணி–2** என்பது 12 அக்டோபர் 2020 ஆம் ஆண்டு முதல் திங்கள் முதல் வெள்ளி வரை விஜய் தொலைக்காட்சியில் ஒளிபரப்பான குடும்பக்கதைக்களம் கொண்ட நாடகத் தொடர் ஆகும்.  
இந்த தொடர் இந்தி மொழித் தொடரான என் கணவன் என் தோழன் என்ற தொடரின் மறு ஆக்கம் ஆகும். இந்த தொடரில் ஆல்யா மானசா / ரியா விஷ்வநாதன் / ஆஷா வி. கவுடா ஆகியோர் சந்தியா என்ற கதாபாத்திரத்தில் நடிக்க இவருக்கு ஜோடியாக 'சித்து' என்பவர் சரவணன் என்ற கதாபாத்திரத்தில் நடித்துள்ளனர். முதல் பருவத்தை இயக்கிய 'பிரவீன் பேனாட்' என்பவரே இந்த பருவத்தையும் இயக்கியுள்ளார். இந்த தொடரின் இறுதி அத்தியாயம் 21 மார்ச் 2023 அன்று ஒளிபரப்பப்பட்டு, 725 அத்தியாயங்களுடன் நிறைவு பெற்றது.
# ராஜா ராணி–2

## கதைச்சுருக்கம்

சிறுவயதிலிருந்து காவல் அதிகாரியாக வரவேண்டும் என்ற கனவுடன் வளரும் சந்தியா. சர்தார்ப சூழ்நிலையால் இனிப்புக்கடைக்கரான சரவணன் என்பவரை திருமணம் செய்கின்றார். சரவணன் படிக்கவில்லை தாய் மீது அதிக பாசமும் மரியாதையும் கொண்டவன். இவளின் புகுந்த வீடு பாரம்பரியம் மிக்க குடும்பமாக இருந்ததால் தன் கனவு உடைந்துவிட்டதாக எண்ணி சந்தியா வருத்தப்பட்டார். பிறகு அவரது கனவை அறியும் சரவணன் அவருக்கு உறுதுணையாக இருந்தார். பல தடைகளைக் கடந்து தனது கணவனின் துணையுடன் காவலர் பயிற்சியில் எப்படி வெற்றி பெறுகின்றார் என்பது தான் கதை.
# ராஜா ராணி–2

## நடிகர்கள்

### முதன்மை கதாபாத்திரம்

- சித்து - சரவணன்
- ஆல்யா மானசா (2020-2021) / ரியா விஷ்வநாதன் (2022-2023) / ஆஷா வி. கவுடா (2023) - சந்தியா
- பிரவீனா - சிவகாமி (சரவணனின் தாய்)
# ராஜா ராணி–2

## நடிகர்கள்

### துணைக் கதாபாத்திரங்கள்

- -- - சிவகுமார் (சந்தியாவின் தந்தை, இந்த தொடரில் இறந்து விட்டார்)
- காயத்ரி பிரியா - சரண்யா (சந்தியாவின் தாய், இந்த தொடரில் இறந்து விட்டார்)
- மணி - மணி (சந்தியாவின் சகோதரன்)
- நிஹாரிகா ராஜ்ஜித் - ஜனனி (மணியின் மனைவி)
- சைவம் ரவி - --- (சரவணனின் தந்தை)
- வைஷ்ணவி சுந்தர் - பார்வதி (சரவணனின் தங்கை)
- பாலாஜி தியாகராஜன் - செந்தில் (சரவணனின் முதலாவது இளைய சகோரன்)
- அர்ச்சனா - அர்ச்சனா (செந்திலின் மனைவி)
- பரதோஷ் - கதிர் (சரவணனின் இரண்டாவது இளைய சகோரன்)
- நவ்யா சுஜி -
# ராஜா ராணி–2

## நடிகர்களின் தேர்வு

இந்த தொடரில் கதாநாயகியாக ராஜா ராணி–1 முதல் பருவத்தில் நடித்த ஆல்யா மானசா என்பவரே சந்தியா என்ற கதாபாத்திரத்தில் நடிக்கின்றார். இவர் திருமணத்திற்கு பிறகு நடிக்கும் முதல் தொடர் இதுவாகும். இவருக்கு ஜோடியாக திருமணம் தொடர் புகழ் சித்து என்பவர் சரவணன் என்ற கதாபாத்திரத்தில் நடிக்கின்றார். சரவணனின் தாய் கதாபாத்திரத்தில் பிரவீனா என்பவர் நடிக்கின்றார்.
# ராஜா ராணி–2

## ஒளிபரப்பு நேரம் மாற்றம்

இந்த தொடர் முதலில் 12 அக்டோபர் 2020 ஆம் ஆண்டு முதல் திங்கள் முதல் வெள்ளி வரை மாலை 6:30 ஒளிபரப்பானது. பின்னர் இந்த தொடர் மக்கள் மத்தியில் நல்ல வரவேற்பைப் பெற்றதும் 11 சனவரி 2021 ஆம் ஆண்டு முதல் திங்கள் முதல் வெள்ளி வரை இரவு 9:30 மணிக்கு நேரம் மாற்றப்பட்டது. இந்த தொடர் ஒளிபரப்பான நேரத்தில் பாவம் கணேசன் என்ற தொடர் ஒளிபரப்பானது.  
| **ஒளிபரப்பான திகதி** | **** | **** | **** | **** | **** |
| --- | --- | --- | --- | --- | --- |
# ராஜா ராணி–2

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# ராஜா ராணி–2

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# டைம் என்ன பாஸ்

***நேரம் என்ன பாஸ்*** ( What is the time, boss?) என்பது இயக்குநர் சுபு இயக்கிய ஓர் இந்திய தமிழ் மொழி அறிவியல் புனைகதை வலைத் தொடர். இதன் கதைகளம் ஓ தகவல் தொழிநுட்ப இளைஞனின் வழக்கமான சாகசங்களை எதிர்கொள்ளும் படத்தின் கதைக்களமாகும். இறுதியாக வெவ்வேறு காலங்களில் இருந்து வந்த நான்கு மனிதர்களுடன் இந்த இளைஞன் சென்னையில் தற்செயலாக சிக்கிக்கொள்கிறார். இது தான் கதைக்களம். இது அமேசான் பிரைம் வீடியோவில் வெளியிடப்பட்டது
# டைம் என்ன பாஸ்

## நடிகர்கள்

### முதன்மை

- பாலமுருகனாக(பாலா) பாரத்
- டாக்டர் பாரதியாக பிரியா பவானி சங்கர்
- கில்லி வல்லவன் (கில்லி) ஆக ரோபோ ஷங்கர்
- விசித்திரமானவராக கருணாகரன்
- ஹன்னா கிளார்க்காக சஞ்சனா சரதி
- வாட்ச்மேன் சந்தோஷமாக அலெக்சாண்டர் பாபு
# டைம் என்ன பாஸ்

## நடிகர்கள்

### விருந்தினர் கதாபாத்திரம்

- வீட்டு உரிமையாளராக மாமதி சாரி
- ரூன் ஜஹாமாக ஆர்.எஸ்.சிவாஜி
- ஆலவயனாக ஜார்ஜ் மரியன்
- போக்குவரத்து கான்ஸ்டபிளாக ஆர்.அரவீந்திராஜ்
- வேலெல்லியாக மாயா எஸ்.கிருஷ்ணன்
- வாடிக்கையாளராக மிப்பு
- சுகந்தியாக பல்லவி சதானந்த்
- கபீர் கண்ணனாக அசோக் செல்வன்
- பிரிட்டோவாக விக்னேஷ் விஜயன்
- பாலமுருகனின் பாட்டியாக ராதா மணி
- ராஜேந்திரன் "செம்மா சிங்கர்" நீதிபதி / பூமியிலிருந்து மகாத்மா காந்தி 36
- விவரிப்பாளராக ஆர். பார்த்திபன்
# டைம் என்ன பாஸ்

## வெளியீடு

இந்த படம் அமேசான் பிரைம் வீடியோவில் 2020 ஆம் ஆண்டு செப்டம்பர் 18, அன்று வெளியிடப்பட்டது.
# இராணுவப் போர் கல்லூரி, இந்தூர்

**இராணுவப் போர் கல்லூரி** (*Army War College, (*A.W.C. Mhow'') இந்தியாவின் மத்தியப் பிரதேச மாநிலத்தின் இந்தோர் மாவட்டத்தில் உள்ள டாக்டர். அம்பேத்கார் நகரத்தில் 1 ஏப்ரல் 1971 முதல் இயங்குகிறது. இக்கல்லூரியில் இந்திய இராண்வத்தின் தரைப்படை அதிகாரிகளுக்கு போர்க் கலையில் சிறப்பு பயிற்சி வழங்கப்படுகிறது. மேலும் ஆண்டுதோறும் இராணுவத்திற்கான தந்திரோபாயங்கள் மற்றும் தளவாடங்களுக்கான கருத்துகள் மற்றும் கோட்பாடுகளை உருவாக்கி மதிப்பீடு செய்கிறது. இக்கல்லூரி ஆண்டுதோறும் 1,200 இந்திய இராணுவ அதிகாரிகளுக்கும், துணைநிலை இராணுவ அதிகாரிகளுக்கும் சிறப்பு போர்ப் பயிற்சி வழங்குகிறது.
# இராணுவப் போர் கல்லூரி, இந்தூர்

## இதனையும் காண்க

- சைனிக் பள்ளிகள்
- இராணுவ பொதுப் பள்ளிகள்
# இலவு நரேந்திரநாத்து

**இலவு நரேந்திரநாத்** *(Lavu Narendranath)* ஓர் இந்திய எலும்பியல் அறுவை சிகிச்சை நிபுணராவார். மருத்துவ ஆராய்ச்சியாளராகவும் ஐதராபாத்திலுள்ள நிசாம் மருத்துவ அறிவியல் நிறுவனத்தின் இயக்குனராகவும் இருந்தார்.
# இலவு நரேந்திரநாத்து

## தொழில்

மருத்துவப் பாடத்தில் பட்டமும், முதுகலைப் பட்டமும் பெற்றபின்னர் நரேந்திரநாத் நிசாம் மருத்துவ அறிவியல் நிறுவனத்தில் சேர்ந்தார். 2013 ஆம் ஆண்டு ஆகத்து 31 வரை நிறுவனத்தின் துணைத் தலைவராக தனது மேலதிக பதவி நிறைவு பெறும் வரை அங்கு பணியாற்றினார். தொடர்ந்து இயக்குநராகப் பணியைத் தொடரும்படி நிறுவனம் இவரிடம் கேட்டுக் கொண்டது. இந்நியமனத்திற்கு எதிராக தொடரப்பட்ட வழக்கு தோல்வி அடைந்ததால் இவர் தன் பணியை தொடர்ந்து வருகிறார். நரேந்திரநாத்தின் பதவிக்காலத்தில் நிறுவனம் பல முன்னேற்றங்களைக் கண்டுள்ளது. போலியோ பாதிப்புக்குள்ளான நபர்கள் மற்றும் உறுப்புத் துண்டிக்கப்பட்டவர்களுக்கான மிகக் குறைந்த எடை கொண்ட செயற்கைக் கால்களை உருவாக்கும் திட்டத்தில் புகழ்பெற்ற விஞ்ஞானியும் இந்தியாவின் முன்னாள் குடியரசுத் தலைவருமான அப்துல் கலாமுடன் இணைந்து இவர் பணியாற்றியுள்ளார்.
# டாக்டர். அம்பேத்கர் நகர்

**டாக்டர். அம்பேத்கர் நகர்** (**Dr. Ambedkar Nagar** - commonly known as **Mhow**), பொதுவாக **மாவ்** நகரம் என அழைக்கப்படும் இந்நகரம், இந்தியாவின் மத்தியப் பிரதேச மாநிலத்தின் இந்தூர் மாவட்டத்தில் அமைந்துள்ளது. இந்நகரம் இந்தூர் நகரத்திற்கு தென்மேற்கே 23 கி.மீ. தொலைவில், பழைய மும்பை - ஆக்ரா நெடுஞ்சாலை எண் 3-இல் அமைந்துள்ளது. இவ்வூரில் அம்பேத்கர் பிறந்ததால், அவரின் நினவை போற்றும் வகையில், மாவ் நகரத்தின் பெயரை, 2003-இல் மத்தியப் பிரதேச அரசு டாக்டர். அம்பேத்கர் நகரம் என மாற்றியது. இந்நகரத்தின் நிர்வாகத்தை இந்திய இராணுவத்தின் குடும்பத்தினர்கள் கொண்ட பாசறை மன்றக் குழு மேற்கொள்கிறது.
# டாக்டர். அம்பேத்கர் நகர்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, டாக்ட. அம்பேத்கர் நகரத்தின் மொத்த மக்கள்தொகை 81,702 ஆகும். அதில் ஆண்கள் 43,888 மற்றும் 37,814 பெண்கள் உள்ளனர். பாலின விகிதம் 1000 ஆண்களுக்கு 862 பெண்கள் வீதம் உள்ளனர். 6 வயதிற்குட்பட்ட குழந்தைகள் 9308 (11.39%) ஆக உள்ளனர். சராசரி எழுத்தறிவு 85.78% ஆக உள்ளது. மக்கள்தொகையில் இந்துக்கள் 66.54%, இசுலாமியர் 29.41%, சமணர்கள் 0.45%, பௌத்தர்கள் 0.54%, கிறித்தவர்கள் 1.55%, சீக்கியர்கள் 1.32% மற்றும் பிறர் 0.19% ஆகவுள்ளனர்.
# டாக்டர். அம்பேத்கர் நகர்

## இராணுவப் பாசறைகளும், இராணுவப் பயிற்சி கல்லூரிகளும்

1818 முதல் இந்நகரத்தில் பிரித்தானிய இந்தியாவின் இராணுவப் பாசறை உள்ளது. தற்போது இந்நகரத்தில் இந்தியத் தரைப்படையின் மூன்று இராணுவப் பயிற்சி நிலையங்கள் உள்ளது. அவைகள்: 1 மாவ் இராணுவப் பொதுப் பள்ளி, 2 இராணுவப் போர்க் கல்லூரி, 3 இராணுவத் தகவல் தொடர்பு பொறியியல் கல்லூரி.
# டாக்டர். அம்பேத்கர் நகர்

## புகழ் பெற்றவர்கள்

- அம்பேத்கர்
# டாக்டர். அம்பேத்கர் நகர்

## பல்கலைக்கழகம் மற்றும் கல்லூரிகள்

- டாக்டர். அம்பேத்கர் சமுக அறிவியல் பல்கலைக்கழகம்
- கால்நடை மருத்துவக் கல்லூரி
# சக்ரசிலா வனவிலங்கு சரணாலயம்

**சக்ரசிலா வனவிலங்கு சரணாலயம் (सक्रसिला)** (Assamese) என்பது இந்தியாவின் அசாமின் துப்ரி மற்றும் கோக்ராஜர் மாவட்டங்களின் கீழ் அமைந்த வனவிலங்கு சரணாலயமாகும். இது தங்க மந்திக்கு பிரபலமானது. இந்தியாவில் தங்க மந்திக்கான இரண்டாவது பாதுகாக்கப்பட்ட வாழ்விடமாகும்.
# சக்ரசிலா வனவிலங்கு சரணாலயம்

## வரலாறு

சக்ரசிலா மலை முதன்முதலில் 1966ஆம் ஆண்டில் பாதுகாப்பு வனப்பகுதியாக அறிவிக்கப்பட்டது. பின்னர் 1994ஆம் ஆண்டு ஜூலை மாதம் 14ஆம் நாளன்று அசாம் மாநில அரசாங்கத்தால் சரணாலயமாக அங்கீகரிக்கப்பட்டது. இப்பகுதி இச்சிறப்பு பெற இப்பகுதியினைச் சார்ந்த சுற்றுச்சூழல் ஆர்வலர் குழு, *நேச்சர்ஸ் பெக்கன்* முக்கியப் பங்கு வகித்தது.
# சக்ரசிலா வனவிலங்கு சரணாலயம்

## அமைவிடம்

இந்த சரணாலயம் 45.568 (4556.8 ஹெக்டேர்) சதுர கிலோ மீட்டர் பரப்பளவில் அமைந்துள்ளது. இது கோக்ராஜர் நகரத்திலிருந்து 6 கி.மீ. தொலைவிலும், துப்ரி நகரத்திலிருந்து 68 கி.மீ. தொலைவிலும், குவகாத்தி லோக்பிரியா கோபிநாத் போர்டோலோய் சர்வதேச விமான நிலையத்திலிருந்து 219 கி.மீ. தொலைவிலும் அமைந்துள்ளது. இந்த சரணாலயம் முக்கியமாக வடக்கு-தெற்கு நோக்கிய மலைகளுடன் இருபுறமும் இரண்டு ஏரிகள் (தீர் பீல் மற்றும் டிப்லாய் பீல்) சூழ அமைந்துள்ளது. இவை இச்சரணாலயத்துடன் ஒருங்கிணைந்த பரப்பாக அமைந்துள்ளது. மலையின் கீழ்ப்பகுதிகள் சால் காப்பிஸ் மீளுருவாக்கம், இடை மற்றும் மேல் பகுதிகளில் இலையுதிர் காடுகள் நிறைந்து காணப்படுகின்றன. இந்த சரணாலயத்தில் கோக்ராஜர், சோரைகோலாவில் சுற்றுலா விடுதி வசதிகள் உள்ளன. மேலும் பறவைகள் கண்காணிப்பு, மலையேற்றம், வனவிலங்கு மற்றும் இயற்கையினைப் புகைப்படம் எடுப்பதற்கான வசதிகளும் உள்ளன.
<sup data-ve-ignore="true">&#x5B; *<span title="This claim needs references to reliable sources. (July 2018)">மேற்கோள் தேவை</span>* &#x5D;</sup>
# சக்ரசிலா வனவிலங்கு சரணாலயம்

## சரணாலயத்தில் விலங்குகள்

இந்த சரணாலயத்தில் பல்வேறு வகையான பாலூட்டிகள், பறவைகள், மற்றும் பாம்புகள், பல்லிகள் மற்றும் ஆமைகள் உட்பட இருபத்தி மூன்று வகையான ஊர்வன, நாற்பதுக்கும் மேற்பட்ட பட்டாம்பூச்சிகள் காணப்படுகின்றன. இந்த சரணாலயத்தில் காணப்படும் பாலூட்டிகளாக இந்திய குறுகிய வால் மோல், இந்திய பறக்கும் நரி எனப்படும் பழந்திண்ணி வௌவால், குறுகிய மூக்கு பழ வௌவால், இந்தியப் வாம்பயர் வௌவால், இந்திய மழுங்கு மூக்கு வௌவால், செம்முகக் குரங்கு, சீன எறும்புத்தின்னி, பொன்னிறக் குள்ளநரி மற்றும் வங்காள நரி .இருவாட்சியும் இங்கே காணப்படுகின்றன. இச்சரணாலயம் பல்வேறு ஆபத்தான விலங்குகளுக்கான புகலிடமாக உள்ளது.
# சக்ரசிலா வனவிலங்கு சரணாலயம்

## சரணாலயத்தில் விலங்குகள்

### பறவைகள்

சக்ராசிலா வனவிலங்கு சரணாலயத்தில் மொத்தம் 119 வகையான பறவைகள் பதிவு செய்யப்பட்டுள்ளன. இதில் உலகளவில் அச்சுறுத்தப்பட்ட மூன்று இனங்கள் அடங்கும். இங்கே பதிவுசெய்யப்பட்ட சில இனங்கள் கருப்பு பிராங்கோலின் (*ஃபிராங்கோலினஸ் பிராங்கோலினஸ்* ), புதர்க்காடை (*பெர்டிகுலா ஆசியட்டிகா*), குறைவான விசில் வாத்து, செங்குருகு, இந்தியக் குளத்துக் கொக்கு, உண்ணிக் கொக்கு, ஊதா ஹெரான், செந்தலை வல்லூறு, சிவப்பு தலை கழுகு, புள்ளி கழுகு, மற்றும் தாமிர இறக்கை இலைக்கோழி .
# ரிது வர்மா

**ரிது வர்மா** (*Ritu Varma*) ஓர் இந்தியத் திரைப்பட நடிகையாவார். இவர் தெலுங்கு மற்றும் தமிழ் திரைப்படத்துறையில் பணிபுரிகிறார். *அனுகோகுண்டா* என்ற குறும்படம் மற்றும் *பெல்லி சூபுலு* திரைப்படத்தின் நடிப்பால் இவர் மிகவும் பிரபலமானவர். *பெல்லி சூபுலுவில்* நடித்ததற்காக சிறந்த நடிகைக்கான நந்தி விருதையும், சிறந்த நடிகைக்கான பிலிம்பேர் விமர்சகர்கள் விருதையும் பெற்றார் *.*